Publication: Magyar Közlöny
Issue: MK-2005-59 (Year: 2005, Number: 59)
Era: 2004-2010
Section: 6. számú melléklet a 89/2005. (V. 5.) Korm. rendelethez
Paragraph Index: 2221

b) jóváhagyott technológiai elõírás szerinti megmunkálással (anyageltávolítással), anyag kimunkálással, anyagpótlással (pl. hegesztés), esetleg ezek kombinációjával járó javítás. 2.142. A 2.141. pont b) alpontja szerinti javítási tevékenység a nukleáris biztonságot meghatározó rendszerelemeken csak a Hatóság által kiadott javítási engedély birtokában végezhetõ el. 2.143 A javítási technológia tipizálható (tárolócsõ tömítés javítás stb.). A Hatóság által jóváhagyott típus javítási technológia érvényességi tartományán belüli javításokat az Engedélyes az utólagos jelentési kötelezettség mellett elvégezheti. 2.144. A hatósági engedély beszerzésének kötelezettségét nem befolyásolja az, hogy a javításra megelõzõ karbantartás, vagy javító karbantartás keretében kerül sor. 2.145. A rendszerelemek hatósági engedély köteles javításához kapcsolódó gyártási és behozatali tevékenység nem hatósági engedélyhez kötött tevékenység, ha a behozott, gyártott rendszerelem az eredetivel minden jellemzõjében (anyag, geometria, mûködési mód, környezetállóság, megbízhatóság, gyártó, gyártási mód, típus stb.) azonos. 2.146. Az építmények és épületszerkezetek javítása engedélyezését a 2.1.6. fejezet ismerteti. 2.147. Programozható eszközök szoftver részének javítás célú megváltoztatása átalakításnak minõsül és az engedélyeztetés szabályait a 2.1.7. fejezet tartalmazza. 2.148. A javítási engedély az abban rögzített feltételek teljesülése esetén a javítási munka végrehajtására, a javított rendszerelem, rendszerelemek ellenõrzési programja (anyagvizsgálati és funkció próba) elvégzésére és az ellenõrzési program sikeres végrehajtása esetén az átmeneti tárolónak a javított rendszerelemmel, rendszerelemekkel történõ üzemeltetésére jogosít. 2.149. Az engedély határozott ideig érvényes, idõtartamát a Hatóság a javítás elõkészítéséhez és végrehajtásához szükséges idõt figyelembe véve határozza meg. Az engedély – folyamatban levõ javítás esetén – egy alkalommal meghosszabbítható. Többször alkalmazandó javítási technológia esetén az engedély visszavonásig érvényes. 2.150. Az engedélykérelemben be kell mutatni, hogy az átmeneti tároló biztonsága a javítás kivitelezése során nem csökken, a javított rendszerelemmel és rendszerelemekkel az átmeneti tároló biztonságosan üzembe vehetõ és üzemben tartható. Ennek érdekében az engedélykérelemnek tartalmaznia kell:

Source: https://magyarkozlony.hu/hivatalos-lapok/870d5d225b3deeb09512fbd251da00840746af12/dokumentumok/8503b933ee1da8391c4b06f196ea339975869336/letoltes